Të rinjtë myslimanë në SHBA
Brezi i ri përballet me sfida në procesin e integrimit
Të rinjtë myslimanë në Shtetet e Bashkuara janë të shqetësuar rreth përhapjes së retorikës anti-myslimane dhe thirrjeve për ndaluar hyrjen e myslimanëve të tjerë në Amerikë. Në një diskutim të organizuar nga Zëri i Amerikës të martën në Uashington, katër të rinj myslimanë folën për sfidat me të cilat përballen në këtë vend. Sipas llogaritjeve, rreth 3.3 milion myslimanë jetojnë në Shtetet e Bashkuara ose 1 përqind e popullsisë. Kjo shifër pritet të dyfishohet në 30 vitet e ardhëshme dhe aty nga viti 2040, myslimanët priten të bëhen grupi i dytë më i madh fetar në Shtetet e Bashkuara. Të rinjtë myslimanë theksojnë se nuk janë grup homogjen. Oya Rose Aktas nga St. Louis, thotë se nëna e saj është e krishterë amerikane dhe i ati mysliman turk. Shpesh, të rinjtë myslimanë kanë më shumë se një identitet. Mohamed Hussein punon për Fondacionin e të Rinjve Amerikano-Somalezë në shtetin Virxhinia. Disa nga ata që folën u ankuan se krimet nga myslimanët zënë hapësira më të mëdha në media. Morsal Mohamad nga Universiteti George Washington: Othamn Altaib i lindur në Irak thotë se raporti i krimeve nga myslimanët amerikanë është i vogël krahasuar me grupet e tjera. Ai thotë se të rinjtë kanë më shumë shanse të radikalizohen nëse shpenzojnë shumicën e kohës të vetëm para kompjuterit. Brezi i ri i myslimanëve amerikanë po ashtu është e irrituar nga debati i gjerë për radikalizimin islamik dhe kërkon përqëndim më të madh tek nxitja e të rinjve për të shprehur shpresat dhe planet e tyre për të ardhmen.